Dúnmharuithe Craigavon (1991)

mion
Ar 28 Márta 1991, mharaigh Óglaigh Uladh (UVF nó an "Protestant Action Force")  triúr Caitliceach, Katrina Rennie (16), Eileen Duffy (19)  agus Brian Frizzell (29). Scaoileadh iad ar an eastát Drumbeg i Craigavon. Bhí na cailíní i mbun siopa taistil ar an eastát  agus bhí an fear, ina chustaiméir, san áit mhícheart ag an am mícheart.
mion|Cuimhneachan "Billy Wright"
Fuath seicteach, go príomha, a bhí taobh thiar den ionsaí.  Ní raibh aon bhaint ag na híospartaigh leis an IRA.

Cion sa chion, dúnmharaíodh beirt Protastúnach, Derek Ferguson (col ceathrar le William McCrea), ar 9 Aibreán agus Ian Sproule ar 13 Aibreán.

Sa bhliain 1992, cúisíodh Tom Harper as bheith comhpháirteach, an tiománaí ar an 28 Márta. Níor rugadh riamh ar an bhfear gunna.

Bhí Billy Wright i gceannas ar an UVF i Lár Uladh ag an am,  paraimíleatach dílseach. Deirtear gur ordaigh sé an t-ionsaí i gCraigavon agus  go raibh sé freagrach as scór dúnmharuithe seicteacha (agus ‘King Rat’ a thugtaí air).

 Claonpháirteachas 
Bhí líomhaintí ann maidir le claonpháirteachas le paraimíleataigh níos déanaí. Aisteach go leor, chaill na póilíní cartlanna sa bhliain 1998.

Ar an 25 Samhain 2024, san Ard-Chúirt i mBéal Feirste, cuireadh tús le cás dlí sibhialta, faoi chlaonpháirteachas na Breataine, atáthar a thabhairt in aghaidh Rialtas na Breataine as dúnmharuithe a rinne paraimíleataigh dhílseacha le linn na coimhlinte ó thuaidh. Tá na teaghlaigh ag lorg damáistí ar an mBreatain as dul i gclaonpháirt leis na marfóirí. Baineann an cás le lear mór arm a tugadh isteach sa Tuaisceart ón Afraic Theas i 1987 agus ar baineadh úsáid astu le 70 duine ar a laghad a dhúnmharú.

Tá an cás sibhialta á thabhairt ag Pat Frizzell ar son a dhearthár Brian Frizzell. Bhí Brian Frizzell ar dhuine de thriúr a mharaigh an UVF in Craigavon i gCo an Dúin i mí an Mhárta 1991. Eileen Duffy, a bhí naoi mbliana déag, agus Katrina Rennie, a bhí sé bliana déag, ab ea an bheirt eile.

 Féach freisin 

 Claonpháirteachas 

 Tagairtí 

Catagóir:Eachtraí foréigin le linn na dTrioblóidí
Catagóir:1991
Catagóir:Stair Chontae Ard Mhacha
Catagóir:Comhcheilg choiriúil